مفسر الحق

مفسر الحق انگریزی: Mufasir-ul-Haq (پیدائش: 16 اگست 1944ء کرنال، انڈیا) | (وفات: 12 مارچ 2002ء کراچی)ایک پاکستانی کرکٹ کھلاڑی تھے جنہوں نے 1 ٹیسٹ میچ کھیلا بائیں ہاتھ کے اوپننگ باؤلر، مفسر الحق نے پاکستان میں 1960-61 سے 1975-76ء تک فرسٹ کلاس کرکٹ کھیلی۔ ان کے بہترین فرسٹ کلاس باؤلنگ کے اعداد و شمار، 16 کے عوض 4، ان کے دوسرے میچ میں کراچی وائٹس کے لیے کراچی گرینز کے خلاف 1961-62ء میں آئے۔ انہوں نے اپنا آخری میچ کھیلنے کے چند ہفتے بعد 1975-76ء میں پاکستان میں ایک فرسٹ کلاس میچ میں امپائرنگ کی۔

واحد ٹیسٹ میچ
مفسر الحق کا شمار پاکستان کے ان درجنوں کرکٹرز میں ہوتا ہے جنہوں نے صرف ایک ٹیسٹ کھیلا انہوں نے 1964-65ء میں آسٹریلیا اور نیوزی لینڈ کا دورہ کیا، لنکاسٹر پارک، کرائسٹ چرچ میں اپنا واحد ٹیسٹ کھیلا، جہاں 84 رنز کے عوض تین وکٹیں حاصل کیں اس دوران انہوں نے راس مورگن کو دو بار اور بیون کانگڈن کی وکٹ حاصل کی اور بائیں ہاٹھ کے بلے باز نے 11 نمبر پر کھیلتے ہوِئے ناٹ آؤٹ 8 رنز بنائے۔

اعدادوشمار
مفسر الحق نے 1 ٹیسٹ میچ کی 1 اننگز میں 1 مرتبہ ناٹ آئوٹ رہ کر 8 رنز بنائے جس میں 8 ناٹ آوٹ ان کا سب سے زیادہ سکور تھا۔ جبکہ 50 فرسٹ کلاس میچوں کی 56 اننگز میں 16 بار ناٹ آئوٹ رہ کر انہوں نے 286 رنز بنائے۔ 35 ان کا بہترین سکور تھا۔ 7.15 کی اوسط سے بنائے گئے ان رنزوں کے علاوہ 21 کیچز بھی پکڑے انہوں نے ٹیسٹ کرکٹ میں 84 رنز دے کر 3 وکٹیں حاصل کی تھیں۔ 50 رنز کے عوض 2 وکٹیں ان کا کسی ایک اننگ میں بہترین ریکارڈ تھا جبکہ 2812 رنز کے عوض انہیں 105 وکٹیں حاصل کیں 16/4 ان کی ایک اننگ میں بہترین کارکردگی تھی اس طرح ان کی اوسط 27.78 تھی

وفات
مفسر الحق، 27 جولائی 1983ء کو  صرف 38 سال 345 دن کی عمر میں کراچی میں انتقال کر گئے تھے،

مزید دیکھیے 
 کرکٹ
 ٹیسٹ کرکٹ
 پاکستان قومی کرکٹ ٹیم
 پاکستان کے ٹیسٹ کرکٹ کھلاڑی

حوالہ جات